INFORMAZZJONI FUQ DEĊIŻJONIJIET MHUX IPPUBBLIKATI 
Dispożittiv 
1) Billi ma adottatx, fit-terminu previst, id-dispożizzjonijiet leġiżlattivi, 
regolamentari u amministrattivi neċessarji sabiex tikkonforma ruħha mad-
Direttiva tal-Parlament Ewropew u tal-Kunsill 2004/27/KE tal-31 ta' Marzu 
2004, li temenda d-Direttiva 2001/83/KE dwar il-kodiċi tal-Komunità li 
għandu x'jaqsam ma' prodotti mediċinali għall-użu mill-bniedem, ir-
Repubblika Ċeka naqset mill-obbligi tagħha taħt l-Artikolu 3 ta' din id-
direttiva. 
2) Ir-Repubblika Ċeka hija kkundannata għall-ispejjeż. 
Sentenza tal-Qorti tal-Ġustizzja (It Tmien Awla) tas-27 ta' Settembru 2007 — 
Il-Kummissjoni vs Ir-Repubblika Ċeka 
(Kawża C-117/07) 
"Nuqqas ta' Stat li jwettaq obbligu — Direttiva 2005/28/KE — Prinċipji u linji gwida 
dettaljati relattivi għall-prattika klinika tajba fir-rigward ta' prodotti mediċinali 
sperimentali li jintużaw mill-bniedem — Kriterji għall-għoti ta' l-awtorizzazzjoni 
għall-manifattura jew l-importazzjoni ta' dawn il-prodotti mediċinali — Nuqqas ta' 
traspożizzjoni fit-terminu previst" 
Rikors għal nuqqas ta' twettiq ta' obbligu — Eżami tal-mertu mill-Qorti tal-
Ġustizzja — Sitwazzjoni li għandha tittiehed in kunsiderazzjoni — Sitwazzjoni fl-
iskadenza tat-terminu ffissat mill-opinjoni motivata — (Artikolu 226 KE) (ara l-
punt 6) 
I - 127*
INFORMAZZJONI FUQ DEĊIŻJONIJIET MHUX IPPUBBLIKATI 
Suġġett 
Nuqqas ta' Stat li jwettaq obbligu —Nuqqas milli jaddotta, fit-terminu previst, id-
dispożizzjonijiet kollha neċessarji sabiex jikkonforma ruħu mad-Direttiva tal-
Kummissjoni Nru 2005/28/KE tat-8 ta' April 2005, li tistabbilixxi l-prinċipji u l-
linji gwida dettaljati relattivi għall-prattika klinika tajba fir-rigward ta' prodotti 
mediċinali sperimentali li jintużaw mill-bniedem, kif ukoll il-kriterji għall-għoti ta' l-
awtorizzazzjoni għall-manifattura jew l-importazzjoni ta' dawn il-prodotti (ĠU L 91, 
p. 13). 
Dispożittiv 
1) Billi ma adottatx, fit-terminu previst, il-liġijiet, ir-regolamenti u d-dispożiz-
zjonijiet amministrattivi neċessarji sabiex tikkonforma ruħha mad-Direttiva 
tal-Kummissjoni Nru 2005/28/KE, tat-8 ta' April 2005, li tistabbilixxi l-
prinċipji u l-linji gwida dettaljati relattivi għall-prattika klinika tajba fir-
rigward ta' prodotti mediċinali sperimentali li jintużaw mill-bniedem, kif 
ukoll il-kriterji għall-għoti ta' l-awtorizzazzjoni għall-manifattura jew l-
importazzjoni ta' dawn il-prodotti, ir-Repubblika Ċeka naqset milli twettaq l-
obbligi tagħha taħt l-Artikolu 31(1) ta' din id-direttiva. 
2) Ir-Repubblika Ċeka hija kkundannata għall-ispejjeż. 
I - 128*